Tidligere undervisningsminister og folketingsmedlem valgt i Nordjylland takker af

Tina Nedergaard fra Venstre, der i en lang årrække har været stillet op i både Sæby og Brønderslev kredsen, har valgt at trække sig fra politik. Tina Nedergaard har været medlem af folketinget siden 2001, og hun har også været undervisningsminister i 2010-2011. Tina Nedergaard blev ikke genvalgt ved folketingsvalget i juni i år. I en besked på Facebook skriver hun i dag, at: Det er et definitivt farvel til partipolitik, omend at engagementet og interessen for alt, hvad der vedrører danskerne, altid vil ligge mig på sinde. Tina Nedergaard, der er 46 år gammel, skiftede i 2014 valgkreds fra Brønderslev til Taastrup.